
КОНКУРС ЗА ИЗБОР НА НЕЗАВИСИМИ ВЪНШНИ ЕКСПЕРТИ-ОЦЕНИТЕЛИ

На основание Решение по протокол № 6 / 30.08.2018 г. на Управителния съвет на СНЦ „МИГ Павликени – П. Тръмбеш” и Заповед № РД 02/28 / 30.11.2018 г. на Председателя на УС, във връзка с необходимостта от създаване на база данни с независими външни експерти-оценители, за участие в Комисия за подбор на проектни предложения (КППП) за извършване проверка за административно съответствие и допустимост (АСД) и техническа и финансова оценка (ТФО) на постъпилите проектни предложения с цел последващо финансиране по мерки, включени в Стратегията за водено от общностите местно развитие на СНЦ „МИГ Павликени – П. Тръмбеш“, съгласно споразумение РД 50-38/23.04.2018 г. по подмярка 19.2 „Прилагане на операции в рамките на стратегии за водено от общностите местно развитие“ на мярка 19 „Водено от общностите местно развитие“ от Програмата на развитие на селските райони за периода 2014-2020 г.
СНЦ „МИГ Павликени – П. Тръмбеш” ОБЯВЯВА КОНКУРС ЗА ИЗБОР НА НЕЗАВИСИМИ ВЪНШНИ ЕКСПЕРТИ-ОЦЕНИТЕЛИ
  

1. Общи изисквания към кандидатите за независими външни експерти-оценители: 
1.1. Да са физически лица. 

1.2. Образование - висше (минимум бакалавърска степен) в някои от следните области: социални, стопански и правни науки; технически науки; аграрни науки; хуманитарни и природни науки, математика и информатика, здравеопазване, спорт и изкуства

1.3. Изисквания за професионален опит: минимум 3 години опит в съответната професионална област/в сферата на завършеното от кандидата висше образование/, и/или опит в оценяването на проекти по различни програми за предоставяне на безвъзмездна финансова помощ;

1.4. Към момента на подаване на заявлението за участие в конкурса да не са в трудово или служебно правоотношение със СНЦ „МИГ Павликени – П. Тръмбеш“, Държавен фонд „Земеделие" и Министерство на земеделието, храните и горите;

1.5. Независим външен експерт-оценител, член на КППП, не може да участва в оценка на заявления, ако е участвал в комисията за оценка на стратегията.

2. Специфични изисквания към кандидатите за независими външни експерти- оценители: 
2.1. Добри познания относно нормативната уредба, касаеща реда за предоставяне на безвъзмездна финансова помощ и допустимостта на разходите на проекти финансирани от следните Европейски фондове: Европейски земеделски фонд за развитие на селските райони, Европейски социален фонд, Европейки фонд за регионално развитие.;

2.2. Добро познаване на Подхода ЛИДЕР/ВОМР и Стратегията за водено от общностите местно развитие на СНЦ „МИГ Павликени – П. Тръмбеш“; 

2.3. Умения за работа с потребителски софтуер: Информационна система за управление и наблюдение на средствата от Европейския съюз в България (ИСУН), Word и Excel; 

2.4. Способност да анализира информацията, да я обобщава и да представя резултатите в прегледен и разбираем вид; 

2.5. Познаване на нормативната уредба по отношение на дейността на предприятията - Наредба № 3 за регистрация на земеделски производители, Закон за кооперациите, Търговски закон, Закон за малките и средни предприятия, Закон за счетоводството и др. приложимо законодателство; 

2.6. Познаване на нормативната уредба по отношение на дейността на нестопанските организации - Закона за юридическите лица с нестопанска цел, Закон за читалищата и др. приложимо законодателство.

3. Допълнителни изисквания към кандидатите за независими външни експерти - оценители:
3.1. Да не са осъждани за умишлено престъпление от общ характер с влязла в сила присъда, освен ако са реабилитирани; 

3.2. Да не са лишени от правото да упражняват професия или дейност, която се отнася до областта на професионалната им компетентност; 

3.3. Да не са поставени под запрещение; 

3.4. Да не се намират в ситуация на конфликт на интереси съгласно чл. 57 от Регламент (ЕС, Евратом) № 966/2012; 

3.5. Да не е свързано лице по смисъла на § 1, т. 1 от допълнителните разпоредби на Закона за противодействие на корупцията и за отнемане на незаконно придобитото имущество с възложителя или със служители на ръководна длъжност в неговата администрация; 

3.6. Да не отговаря на изискванията в чл. 21 и чл. 22 от Закона за противодействие на корупцията и за отнемане на незаконно придобитото имущество;
3.7. Да не е участвал в комисията за оценка на Стратегията на СНЦ „МИГ Павликени – П. Тръмбеш“.

4. Необходими документи за кандидатстване: 
4.1. Заявление по образец;
4.2. Автобиография на български език по образец;
4.3. Копие от документ за завършено висше образование;
4.4. Копие на документи, удостоверяващи професионален опит (трудова, служебна или осигурителна книжка, граждански договор/и или друг/и документ/и, удостоверяващ професионалния опит);
4.5. Копие от други документи удостоверяващи минималните и специфични изисквания (удостоверения, изпълнени договори за сходни с поканата дейности или референции, заповеди от участия в оценителни комисии, сертификати и други документи с подобен характер);
4.6. Декларации (по образец).


Документите за кандидатстване могат да бъдат изтеглени от електронната страница на СНЦ „МИГ Павликени – П. Тръмбеш“ - www.migpavlikenipolskitrambesh.bg, както и получени на място в офиса на „МИГ Павликени – П. Тръмбеш“ на адрес: гр. Павликени, ул. „В. Левски“ № 1Г.
5. Начин за подаване на документи.

Документите за кандидатстване се подават лично, по пощата или чрез куриер в офиса на СНЦ „МИГ Павликени – П. Тръмбеш“ на адрес: гр. Павликени, ул. „В. Левски“ № 1Г.
6. Начин на провеждане на конкурса. 
6.1. Административна проверка на документи за наличието на професионален опит и квалификация, съгласно посочените изисквания в обявата;
6.2. Интервю с кандидатите;
6.3. Изготвяне на списък с одобрени и неодобрени кандидати.
7. Срок за подаване на документи: До 17:00 ч. на 18.01.2019 г.
8. Мерки от Стратегията за ВОМР на СНЦ „МИГ Павликени – П. Тръмбеш“, за които се набират независими външни експерти – оценители:
	Код на мярката
	Име на мярката

	
	

	
	Мерки, финансирани от ПРСР 2014-2020 г. (ЕЗФРСР)

	МИГ 4.1
	„Инвестиции в земеделски стопанства”

	МИГ 4.2
	„Инвестиции в преработка/маркетинг на  селскостопански продукти“

	МИГ 6.4
	„Инвестиции в подкрепа на неземеделски дейности”

	МИГ 7.2
	„Инвестиции в създаването, подобряването или разширяването на всички видове малка по мащаби инфраструктура„

	МИГ 7.5
	„Инвестиции за публично ползване в инфраструктура за отдих, туристическа инфраструктура“

	
	Мерки, които не са част от ПРСР 2014-2020 г. , но са включени в Регламент (EC) № 1305/2013 (финансирани от ЕЗФРСР)

	МИГ 01
	„Опазване, съхранение и валоризация на  културното и природното наследство на територията на общините Павликени и Полски Тръмбеш.“

	
	Мерки, финансирани от ОПНОИР (ЕФРР)

	МИГ 06
	 „Осигуряване на достъп до качествено образование в малките населени места и в трудно достъпните райони

	
	Мерки, финансирани от ОПРЧР (ЕСФ)

	МИГ 02
	„Местни инициативи за заетост на територията на общините Павликени и Полски Тръмбеш”

	МИГ 03
	„По-добро здраве и работоспособност на заетите лица в предприятията на територията на общините Павликени и Полски Тръмбеш“.

	МИГ 04
	„Социални иновации за активно социално включване”

	МИГ 05
	„Насърчаване на социалното предприемачество за заетост на уязвими групи на пазара на труда“



Образци за попълване:

· Заявление за кандидатстване - изтегли;

· Автобиография - изтегли;

· Декларация по чл. 9 - изтегли;

· Декларация лични данни  - изтегли;


Документи за информация:

· Класификатор на областите на висше образование - прочети;

· Процедура за избор на външни експерти-оценители - прочети;


За допълнителна информация: Юлиян Вълчев - Изпълнителен директор, тел: 0886 60 70 17

Ha Mspka 19 "BogeHo ot obuwHocTuTe mecTtHo passutue” ot NMPCP 2014 — 2020 .

